Document ID: 32004R1807

UREDBA KOMISIJE (ES) št. 1807/2004
z dne 18. oktobra 2004
o določitvi predvidene proizvodnje oljčnega olja in enotnega zneska proizvodne pomoči, ki je lahko izplačan vnaprej, za tržno leto 2003/2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti (1),
ob upoštevanju Uredbe Sveta (EGS) št. 2261/84 z dne 17. julija 1984 o določitvi splošnih pravil dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja (2) in zlasti člena 17a(1) Uredbe,
ob upoštevanju naslednjega:
(1)
Iz člena 5 Uredbe št. 136/66/EGS izhaja, da mora biti enoten znesek pomoči prilagojen v vsaki državi članici, katere dejanska proizvodnja presega ustrezno zajamčeno nacionalno količino iz odstavka 3 navedenega člena. Za ocenitev obsega navedene prekoračitve je treba za Grčijo, Španijo, Francijo, Italijo in Portugalsko upoštevati ocene proizvodnje namiznih oliv, izražene v enakovredni količini olivnega olja na podlagi pripadajočih koeficientov, ki so za Grčijo navedeni v Odločbi Komisije 2001/649/ES (3), za Španijo v Odločbi Komisije 2001/650/ES (4), za Francijo v Odločbi Komisije 2001/648/ES (5), za Italijo v Odločbi Komisije 2001/658/ES (6) in za Portugalsko v Odločbi Komisije 2001/670/ES (7).
(2)
Člen 17a(1) Uredbe (EGS) št. 2261/84 določa, da je za določitev enotnega zneska pomoči za proizvodnjo oljčnega olja, ki je lahko izplačan vnaprej, treba določiti predvideno proizvodnjo za zadevno tržno leto. Ta znesek mora biti določen na višini, ki izključuje vsako tveganje neupravičenega izplačila proizvajalcem oljk. Omenjeni znesek zadeva tudi namizne olive, izražene v enakovredni količini oljčnega olja.
(3)
Za določitev predvidene proizvodnje morajo države članice sporočiti Komisiji podatke o napovedih proizvodnje oljčnega olja in, če je potrebno, namiznih oliv, za vsako tržno leto. Komisija se lahko sklicuje na druge vire informacij. Na tej podlagi je primerno za vsako državo članico določiti predvideno proizvodnjo za oljčno olje in namizne olive, izražene v enakovredni količini oljčnega olja.
(4)
Za določitev predujma je primerno upoštevati zadržane zneske za dejavnosti v smeri izboljšanja kakovosti proizvodnje oljčnega olja in namiznih oliv, kakor je določeno v členu 5(9) Uredbe št. 136/66/EGS in v členu 4a(1) Uredbe Sveta (ES) št. 1638/98 (8).
(5)
Ukrepi, predvideni s to uredbo, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
1. Za tržno leto 2003/2004 je predvidena proizvodnja oljčnega olja, vključno s proizvodnjo iz odstavka 2:
-
343 356 ton za Grčijo,
-
1 591 330 ton za Španijo,
-
3 335 ton za Francijo,
-
741 956 ton za Italijo,
-
34 473 ton za Portugalsko.
2. Za tržno leto 2003/2004 je predvidena proizvodnja namiznih oliv, izražena v enakovredni količini oljčnega olja:
-
13 000 ton za Grčijo na osnovi ekvivalenčnega koeficienta 13 %,
-
65 994 ton za Španijo na osnovi ekvivalenčnega koeficienta 11,5 %,
-
167 ton za Francijo na osnovi ekvivalenčnega koeficienta 13 %,
-
1 829 ton za Italijo na osnovi ekvivalenčnega koeficienta 13 %,
-
787 ton za Portugalsko na osnovi ekvivalenčnega koeficienta 11,5 %.
3. Za tržno leto 2003/2004 enotni znesek proizvodne pomoči, ki je lahko izplačan vnaprej, znaša:
-
117,36 EUR na 100 kilogramov za Grčijo,
-
56,62 EUR na 100 kilogramov za Španijo,
-
117,21 EUR na 100 kilogramov za Francijo,
-
86,26 EUR na 100 kilogramov za Italijo,
-
117,36 EUR na 100 kilogramov za Portugalsko.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. oktobra 2004

Labels: 17
19
6